Document ID: 32006D0499

SKLEP POLITIČNEGA IN VARNOSTNEGA ODBORA MONUC SPT/1/2006
z dne 30. maja 2006
o sprejetju prispevka tretjih držav k vojaški operaciji Evropske unije v podporo misiji Organizacije Združenih narodov v Demokratični republiki Kongo (MONUC) med volilnim postopkom
(2006/499/SZVP)
POLITIČNI IN VARNOSTNI ODBOR JE -
ob upoštevanju Pogodbe o Evropski uniji in zlasti tretjega pododstavka člena 25 Pogodbe,
ob upoštevanju Skupnega ukrepa Sveta 2006/319/SZVP z dne 27. aprila 2006 o vojaški operaciji Evropske unije v podporo misiji Organizacije Združenih narodov v Demokratični republiki Kongo (MONUC) med volilnim postopkom (1) (operacija EUFOR RD Kongo), in zlasti člena 10(2) Skupnega ukrepa,
ob upoštevanju naslednjega:
(1)
Na zahtevo Političnega in varnostnega odbora ter v skladu z nalogami, ki jih je določil Vojaški odbor Evropske unije (VOEU), sta poveljnik operacije EU in poveljnik sil EU 3. in 10. maja 2006 izpeljala konference o oblikovanju in popolnjevanju sil.
(2)
Na podlagi priporočil poveljnika operacije EU in VOEU glede prispevka Turčije, je prispevek Turčije treba sprejeti.
(3)
V skladu s členom 6 Protokola o stališču Danske, priloženega Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri oblikovanju in izvajanju odločitev in ukrepov Evropske unije, ki so obrambnega pomena -
SKLENIL:
Člen 1
Prispevki tretjih držav
Na podlagi konferenc o oblikovanju ter popolnjevanju sil se sprejme prispevek Turčije za vojaško operacijo EU v Demokratični republiki Kongo v podporo MONUC med volilnim postopkom.
Člen 2
Začetek veljavnosti
Ta sklep začne veljati na dan sprejetja.
V Bruslju, 30. maja 2006

Labels: 18
15
5